— Распавяду вам горкую гісторыю аднаго студэнта, вялікага аматара гульнявых аўтаматаў, якую я пачула некалькі гадоў таму. Пачалося ўсё з таго, што пры першай гульні ён выйграў вельмі буйную суму. Збіраючыся выйграць яшчэ, ён зноў пайшоў да аўтаматаў, але прайграў амаль усё. Жадаючы вярнуць згубленае, ён стаў усё актыўней гуляць. Паступова ён літаральна прырос да аўтаматаў. Напачатку ён прайграў усе свае грошы, потым залез у кішэні сяброў-аднакурснікаў, пасля абабраў як ліпку бацькоў. За некалькі гадоў ён прайграў столькі, колькі немагчыма зарабіць нават за ўсё жыццё. Зразумеўшы гэта, няшчасны студэнт скончыў жыццё самагубствам. Ну што, ёсць над чым задумацца?